NEW YORK, KELL 2.58
Issand. Fred, mis juhtus?
Ja ongi kõik?
Täitsa perses, see on meie häving.
Ei, ütlen talle ise.
Parem, kui keegi on surnud.
CHARLIE BLACK 3 VASTAMATA KÕNET
HELISTA MULLE KOHE
Raisk.
Seejärel teed inteka Gerard Thompsoniga
Vanderbilti kunstiosakonnast hiljuti leitud Van Goghi teemal.
Su reedese kõne õgvendamisele läheb tund.
Ilmselt läheb kauem. Lükkan dringid Jane Fondaga edasi.
Siis arutad senaatori uut raamatut...
poliitika hukust.
Ja sul on reedese kleidi viimane proov.
See tuuakse täna stuudiosse.
Kui tahad senaatorit veel...
Lizzy koolis on lastevanemate koosolek.
Chip ajab sind taga.
ALEX PEAB HELISTAMA
ALEX LEVY - MITCH KESSLER HOMMIKU-TV
Issand.
Kes suri?
LÄÄNE-VIRGINIA, KELL 5.25
Issand jumal, pane see kinni.
Ta on 50 aastat samast lennuõnnetusest laulnud.
Kõik on ikka surnud. Saa üle.
On ju nii, Joe? - Jah.
Ära raputa. Ma teen lainerijoont.
Ma...
Alan, mis pask see üleüldse on?
Mis siis seekord pask on?
See tobe mõte, et paneme maailma kivisöeelektrijaamad
kompromissitult süsinikku siduma.
Issand, jätame selle kompromissi teema.
See pole kompromiss,
vaid linna lõhestumine.
Selles on asi. - Ma tean.
Kes burgerid ära sõi?
Ei. - Võta mu friikad, Joe.
Ära vingu, et külmad.
Mitu burgerit sa sõid, Joe?
Ja me räägimegi sellest, et linn on lõhestunud.
Aga poetame vahele, et süsiniku püüdmine on turvaline.
Mis on? Ise panid selle kirja.
See pole minu teema, Bradley.
Ma olen hingelt Harvardi liberaal.
See on mulle suur samm edasi.
Tõde on tõde, nii kolkalehes
kui New York Timesis.
Äkki sõitsime valesti.
Muide, osavalt poetasid Harvardi sellesse vestlusesse.
Äkki võiks...
Kõik, kes on Harvardis käinud, võivad pikalt jaurata
ainult sõna "Harvard" kasutades.
Harvard, Harvard, Harvard.
Kui kaua see veel kestab?
Kurat võtaks, Mitch Kessler sai "Hommiku-TV-st" sule sappa.
Mida? - Mis juhtus?
Kohe vaatan.
Ongi üks kollaste uudiste jahvataja vähem.
Enne "Hommiku-TV" kaassaatejuhiks saamist
oli Kessler pikalt UBA uudistetoimetuses.
Ta oli UBA Valge Maja korrespondent,
juhatas presidendiväitlusi ja tegi reportaaže.
Teda on pärjatud mitme auhinnaga,
muuhulgas New Yorgi Meediafondi ajakirjanduspreemiaga.
Tema tiim võitis 15 aasta jooksul "Hommiku-TV-d" juhatades 12 Emmyt.
Eile õhtul sai New York Times infot,
et UBA-s toimub sisejuurdlus Kessleri seksuaalsest väärkäitumisest.
Tänaseni oli "Hommiku-TV" ainus hommikune uudistesaade,
mis pääses konkurente kimbutanud Me Too skandaalidest.
Millal? - Äsja. Kas ta teab juba?
Teab jah. Teeme kogu saate ümber, 90 minuti pärast oleme eetris.
Layla kirjutab uusi vahetekste. Toimeta need Alexile.
Hästi.
Valikut polnud. Mitu süüdistust seksuaalses väärkäitumises.
Kui mitu? Kes? Millal?
Ma ei tea, info pole avalik. Times sai haisu ninna.
Kuidas?
Ma ei tea, kes lekitas. Tahaksin teada.
Püüan seda vaikselt ajada.
Kurat. Olgu. Personaliosakond on asja mõne nädala uurinud. Ma ei tahtnud...
Ma püüdsin sind eemal hoida ja kaitsta, Alex. Enne kui...
Sa teadsid, aga varjasid minu eest?
Kas olen maalt ja hobusega sekretär, kes ei pea teadma?
Ma püüdsin sulle vabadust anda,
nagu sa ise palusid,
et saaksid iga päev oma tööd teha,
nagu Ameerikal vaja.
Keri perse, Chip. Ära tiri Ameerikat siia.
Neil on küllalt paska kaelas.
See mõjutab mind. Minu eetrikaaslane ja teleabikaasa...
on nüüd seksikiskja?
Kust otsast sa arvasid, et mul pole vaja kursis olla?
Kas hea klapi leidmiseks
lähen autoremonditöökotta uut otsima?
Charlie Blacki kabinet, oodake.
Charlie Black, oodake.
Rena. Kus ta on? Me peame tänast saadet arutama.
Nad on seal koos ja segada ei tohi.
Rena, kahe tunni pärast on eeter.
Charlie Blacki kabinet, palun... Tere. Püüan temaga ühendada.
Tõesti? Vau. - Tõesti.
Vabandust. - Vau.
Minu nahk on turul.
Mida? - Kanalist helistatakse. Cory ja Fred.
Võrratu. Ühenda. - Jah.
Ma võtan.
Tere, siin Alex. - Ja Chip.
Alex? Alex...
Cory siin. - Ja Fred.
Mul on tohutult kahju. Väga paha tunne on.
Mitch on justkui surnud. See Mitch, keda mina tundsin.
Ja olen kuu aega uudistejuht olnud.
Sinu tundeid ei oska ette kujutadagi.
Tunnen kaasa, Alex.
See on meile kõigile ränk.
Me oleme üks pere ja juhtus midagi traagilist. Nii et...
Telekanal ei salli mingisugust seksuaalset väärkäitumist.
Ei mingil juhul. - Nagu tunneks kedagi...
Aitäh, Fred ja Cory.
Ma ei saa sellele mõelda, sest pean keskenduma,
et kahe tunni pärast oleks midagi saatesse panna.
Kofeiin. - Aitäh.
Aitäh.
Just seepärast sa oledki selline proff.
Me peame sammhaaval edasi liikuma.
See, et mitusada miljonit dollarit
reklaamiraha on kaalul, ei mõjuta meid.
Keri perse. - Muutus võib hea olla.
Kellele tragöödia, kellele võimalus.
Nii et kasutame seda ära.
Püüame ennast uuesti leiutada, teha midagi suuremat ja paremat.
Jumal tänatud, et sina meid sellest üle aitad, Alex.
Seepärast nad ongi minu läbirääkimistega venitanud.
Jah. Kuulge, kutid.
Teate,
minu kõhutunne ütleb, et pean Ameerikale ise ja ausalt uudise edastama.
Tõe käsitlemine on ainus viis meie head nime kaitsta.
Me räägime nendega nagu pereliikmetega.
Me leiname koos nendega. Me saame sellest koos üle.
Alex on lõpuni stiilne kuju.
Jää vait.
Ja kui seda õigesti teha, on võimalik vaatajad tagasi võita.
Ma olen nõus, Alex. See on õige mõte.
Kutsume pere kokku. Mõneks päevaks lendab meie reiting lakke. Ja...
MÕÕDIKUD
Nagunii tahtsin öelda.
Ei maksa unustada, et mai mõõdikud on tähtsad.
Ning jah, me võime arutada, kes Mitchi koha üle võtab...
Täna.
Aga esmalt räägin ma Ameerikaga ise.
Nagu oleks valikut.
Ma ei taha kedagi Mitchi kohale istuma.
Mitte selle ajal. Seda teen mina.
Ma ei tunne midagi.
Ära muretse. Ma olen sinuga.
Küll sa kaamerate ees tunned. Sa leiad selle tunde nagu alati.
TUUL, MITTE KIVISÜSI
Bradley. - Mida?
Ma ütlen sulle midagi sinu enda huvides.
Mida?
Sa oled jube.
Laku panni, Alan. Sest ma hakkan vastu?
Sa ei hakka vastu, vaid tuhastad. Kõik ütlevad seda.
Sa võitled kõiges kõigiga.
Siin ongi palju uina-muina tööd, peamiselt sinu poolt.
See hilisõhtuse ankru koht...
Selle saab Sarah.
Sarah?
Maailma ainus konservatiivne lesbi, kes on Mary Harti nägu
ja on olnud kanalis kolm aastat vähem?
Ta meeldib vaatajale. See pole kuritegu.
Klaar.
Sinu enda huvides oleks meeldivam olla, jumala eest!
Ma olen sitaks meeldiv!
Kivisüsi annab tööd! Kivisüsi annab tööd!
Kivisüsi maha! Kivisüsi maha!
Mis oli varem...
SEE EIT
Ma pean vastama. Kodused probleemid.
Ema, oota.
Sa ei taha vist rääkida.
Ema, ma olen meeleavaldusel ja teen tööd. Mis toimub?
Meeleavaldusel? Ikka turvaliselt?
Ma olen kivisöekaevanduses ja ohtu pole. Kas Hal on kombes?
Tal läheb hästi.
Ema, valjemini. Ma ei kuule.
Tundub, et sul on kiire. Tahtsin öelda, et tõin su venna koju.
Ei või olla.
Sellist tooni pole vaja. Sa räägid nagu mõrd.
Pärast räägime.
Joe! Issand.
Persse.
Joe. Hei.
Siin. - Issand.
Vabandust. - Bradley, see on Jenna Macantire,
kaevanduste vastane.
Bob Stephensi pere on mitu põlve kaevanduses töötanud.
Selge pilt.
Algul üldplaan.
Kolm, kaks, üks. - Keri perse!
Hei! Kas jäid terveks, Joe? - Jah.
Mida sa teed?
Kao ära libauudiste mõrd!
Mida? - Lase lahti!
Mida sa ütlesid?
Et oled libauudiste mõrd!
Libauudiste? Mis on siis päris uudis?
Ütle mulle viis fakti kivisöe kohta.
Sittagi ma ütlen.
Sa lõid mu operaatorit. Lähed kallaletungijana kinni.
Sa ei tea kivisöest muhvigi.
Tulid lihtsalt mürtsu tegema.
Hakka rääkima!
Kivisüsi on odav.
Vale! Mida veel?
Seda on lihtne kätte saada.
Vale! Mida veel?
See pakub kõigile tööd.
Suremine ka. Kas see on hea mõte?
Ei... - Kui see nii hea on,
siis miks kõik meelt avaldavad?
Nende arust on see ohtlik...
Sinu arust on ohtlik?
Tead, mida kivisöetuhas leiab? Arseeni, vaske, pliid, elavhõbedat, uraani.
See on mürgine sodi. Ja töökohad?
Palju on neid 10 aastaga koondatud?
Ma ei tea.
Tuhandeid! Mitu tuhat perekonda on perseli käinud!
Suur ratas käib ringiratast.
Liberaalid trahvivad, konservatiivid eemaldavad trahve.
Ja nad jäävadki sõdima, et omaenda möla kuulda.
Igaüks tahab õigel teel olla ja võita.
Muu neid ei huvita. Aga kannatavad inimesed!
Ja see on kurnav!
Ma olen omadega läbi!
Hea küll. Issand.
Kao eemale!
Ära tõuka vanamehi.
Vabandust. Anna andeks.
Olgu.
Hakkame tööle. - Ma olen valmis.
Kas teie olete valmis?
Kolm, kaks, üks.
Mina olen Bradley Jackson Lachlani kivisöekaevanduses.
Kaevandus avatakse täna, kuigi suleti nelja aasta eest,
sest nõudlus kivisöe järele vähenes ja piirangute oht kerkis.
Siinkandis koondati tuhanded töökohad.
On aeg.
Ma olen valmis.
Ma muutsin tekste.
Ma andsin oma versiooni. Tean, mida öelda.
Jah.
Viimane kontroll.
HOMMIKU-TV
Aitäh.
Korras. Aitäh.
Kõik eemale.
Saatepea valmis.
Saatepea. Kaheksa sekundit.
Viis...
Neli, kolm.
Kaks. Kaamera liikuma.
HOMMIKU-TV
Saatejuhile.
Tere hommikust. Mul on teile kurbi ja häirivaid uudiseid.
Minu kaassaatejuht Mitch Kessler, kellega ma olen 15 aastat saadet teinud,
vallandati täna seksuaalse väärkäitumise pärast.
Ole tugev.
Ennekõike avaldan ma naistele kaastunnet ja pakun oma tuge.
Me oleme löödud, et midagi sellist juhtus, ja oleme südames teiega.
Kõigile vaatajatele ütlen, et ma mõistan, mida te tunnete,
sest mina ja kõik hommikusaate tegijad jagame neidsamu tundeid.
See on šokk, pettumus, uskumatus.
Ta valab kõik mulle kaela.
Ma pole kursis süüdistuse üksikasjadega,
aga saan aru, et need olid tõsised ja Mitchi polnud võimalik tööle jätta.
Me ei pea edasi vaatama. Valmistume...
Käed puldist eemale.
Me teame, et ta oli meie pereliige, teie kõigi pereliige.
Me kõik hakkame teda igatsema.
Ent elus on tagajärjed.
Naisena võin ma öelda, et tihti on neid liiga vähe.
Kuigi ma hakkan tundma puudust Mitchist, keda ma enda arust läbi ja lõhki tundsin,
olen ma uhke, et töötan telekanalis
ja elan riigis, kus tagajärjed kehtivad.
Küll plämab.
Palun olge meiega kannatlikud, kuni me järgmistel päevadel ennast kogume.
Ta on täna hoos.
Me toome uudised tavapäraselt teieni.
Talle kuluks alati mõni kriis ära.
See paneb ta majaka plinkima.
Me jagame teiega infot.
Teie olete meie pere liikmed ja me saame sellest ühiselt üle.
Me jätkame kohe.
Paus 30 sekundit.
Hästi läks.
See oli ilus.
Kahe minuti pärast tagasi.
Lase 40% peale.
Jah, väga hea.
Taskurätikud. - Pole vaja.
Saan ilma. - Olgu.
SENN KAGU-AMEERIKA UUDISED
SIND MAINITI 200 554 SÄUTSUS
VAADAKE! INSPIREERIV
Sa ei tea kivisöest muhvigi.
Tulid lihtsalt mürtsu tegema. Hakka rääkima!
Ei tea... - Mida?
Kivisüsi on odav. - Raisk.
Bradley Jackson. Jää heaga seisma.
Miks ma kuulsin, et sa palkasid Sarah Oppenheimeri
uudistesaate ankruks?
Ära hakka. Tead, millest kõik siin täna räägivad?
Kahest asjast. Mitch Kessler sai kinga
ja Bradley Jackson räuskas meeleavaldusel.
Ära jaura, Jones. Kust mina teadsin, et keegi filmib?
Kas polegi 21. sajand?
Ma rääkisin talle tõtt.
Mäletad tõde? Ajakirjandust?
Me teeme uudiseid, Jones. Kuula ennast.
Ma andsin sulle võimaluse.
Ma tean.
Kui teised ei andnud.
Kõik teavad, miks sind saadete vahel solgutatakse.
Ma ei räägi sellest. - Topeltperse-Jackson.
Ma olin väga noor ja läksin närvi. See oli kümne aasta eest.
Sa kütad ennast liiga kiiresti üles.
Ma ütlesin kogemata "perse", eks ole? Siis sain enda peale pahaseks ja...
Ütlesid otsesaates uuesti "perse".
Ma mäletan.
Ja nii kõlaski Bradley Jacksoni ballaad.
Tead mis? Otsi endale uus hüpiknukk.
Otsi keegi teine, kes loeks su kallutatud teksti
kivisöekaevanduse meeleavaldustel, koolitulistamistel,
auto alla jäänud raseda naise juures.
Otsi keegi teine, kes nähtamatult maailma südamevalust latrab,
ise mitte persetki tundmata!
Mina loobun!
Uuringud on näidanud, et seksuaalne ahistamine karjääri alguses
võib tekitada pikaajalist psühholoogilist kahju.
Milline konkreetsem käitumine või ahistamine
mõjuks pikaajaliselt?
Kolmas kaamera valmis.
Issand, Yanko. Kas ta võiks veel kohmetum olla?
Ära lase Yankol rääkida.
Dr Marino, te ütlesite, et see mõjutab paljusid. Mida te...
Sa lõid mu operaatorit. Lähed kallaletungijana kinni.
Sa ei tea kivisöest muhvigi.
Tulid lihtsalt mürtsu tegema. Hakka rääkima!
Ei tea... - Mida?
Kivisüsi on odav.
Vale! Mida veel?
Hannah.
Vale! Mida veel?
Sa teed homme loo tugevatest naistest.
Vaata seda.
Kui see nii hea on, siis miks kõik meelt avaldavad?
See on ohtlik. - Tead, mida kivisöetuhast leiab?
Kes see on?
Bradley Jackson, SENN-i konservatiivne reporter.
Ta on räigelt vaimukas, aga samas on selles tõtt.
Ameerika väsinud suu teeb häält.
See on nagu etenduskunst.
Tuhandeid! Tuhandeid on koondatud.
Nad ei saa seda teha. See on seadusevastane.
Mind ei saa kuulduste põhjal porri lükata.
Neil on dokumenteeritud kaebused, Mitch.
Mis kaebused? Armukestest? Mis ajast on see kuritegu?
Ei, ei, ei. Ma pole uhke, aga mida perset?
Mina ei leiutanud juhuseksi.
Mis siin toimub?
Telekanal, millele ma olen üle 20 aasta pühendanud, lõi ukse nina ees kinni.
Viskas huntide ette.
Nad ei hakka seda isegi arutama?
Rahune maha. Ära mine närvi...
"Ära mine närvi"? Nalja teed või?
Minu elu lõppes mingi põhjuseta, aga mina olgu rahulik?
Tead mida? Ma pole kedagi vägistanud!
Ma ei vallandanud kedagi. Ega tagunud avalikult pauku lahti.
Mida ma tegin? Tõmbasin paar assistenti läbi.
Kah mul asi. Neile meeldis. Mida me siin hämame?
Kõik on muutunud, aga mind sellest ei teavitatud.
Aegade algusest on mehed tõmmanud naisi võimukusega.
Aga nüüd lööme seepärast Mitch Kessleril kulmu lõhki.
Mitch, valan sulle joogi.
Ma ei ähvardanud kedagi relvaga. See oli ühisel soovil.
Enamik lõi mulle külge.
Üks ütles koguni, et ma õpetasin teda hästi seksima!
Aga nüüd istub minu kohal see lollakas ilmateate jobu. Jääb ära!
Kao minema! Keri perse! Keri perse!
Issand.
Persevest!
Kurat võtaks!
Olgu.
Me võitleme seepärast.
Mõtleme plaani välja ja võitleme.
Hea küll.
Ma käin lastel koolis järel ja viin nad Hamptonsisse.
Ma lahutan sinust ära.
Sa pole mulle nagunii juba mõnda aega meeldinud.
Hüvasti.
Ole nüüd, Paige.
Persse!
Kes on? - Mina.
Sa olid osav. Puterdav Yanko oli Cory halb valik.
Arvad?
Me peame ennast kokku võtma, kui telekanali tropid tulevad.
Ma ei taha, et see uus meelelahutustoimetuse tüüp
kedagi minu kõrvale istuma valiks.
Sest mina pean nad välja vedama!
Ta on täielik debiilik.
Suur viga oli temast uudistetoimetuse juht teha.
Ja ma tahan teada, keda nad kaasankruks kaaluvad.
Meie reiting on niigi habras.
Olgu. Saan aru.
Parem oleks, sest see on sinu süü.
Sina oled tegevprodutsent. Vaatajad kaovad sinu alluvuses.
Ja nüüd veel see pask.
Ma ei kontrolli kõike, Alex.
Aga peaksid. See on sinu töö.
Laske peapesu läbi. Peapesu tuleb.
Ma tahan seda öelda.
Kuni mina olen UBA uudistetoimetuse juht,
ei sallita siin Mitch Kessleri stiilis käitumist.
Austusest kannatanute vastu
ei kommenteeri ma praegu rohkem.
Küsi PR-osakonnast, kuidas meie vastusele reageeritakse.
Kutsu kõik stsenaristid ja produtsendid minu kabinetti,
et leida ideid selle kriisi üleelamiseks.
Bosside arust...
Issand, Joel. Vali üks pool.
Olen sinu poolel.
Koridoris liikudes. Issand.
Nad tahavad, et see nädal oleks midagi ümberlükkamise
ja oma naba vaatamise vahepealset, mida iganes see...
Käin siva ära. Saad hakkama?
Jah, saada sõnum.
Niisiis? - Ümberlükkamine ja naba.
Miks uuringuosakond pole meile tagasi helistanud?
Me peame oma jõud koondama.
Ja viimaseks kutsu siia kõik talendiotsijad.
Me peame pikema strateegia koostama. Jõudis kohale, eks?
Vabandust, ma ei kuulanud sind.
See pole naljakas. Keri perse ja...
Cory. Hei.
Kas nüüd on hea aeg?
Ma ootasin sind alles... Jah.
Kui Exxon Valdez vastu kari põrutab
ja tonnide viisi naftat sinu merre voolab,
tuleb otsejoones Alaskasse lennata.
Muidugi.
Ja metafoori edasi leierdades
ei lahku sa siis enne, kui oled kindel,
et iga viimne kui lõhe ja saarmas on puhtaks küüritud.
Me hakkame nüüd saarmaid küürima, eks ole, Chip?
See ei meeldi meile, saarmatele ka mitte.
Aga ma olen sinu kõrval, kuni see kõik tehtud saab.
Ükskõik, kui kaua see kestab ja palju seepi kulub.
Mina olen elevil.
Mina ka. Lähme.
Und ei saa me niipea.
Ma kutsusin juba turundusinimesed kohale.
Me teame, et te arutasite seda PR-tiimiga,
aga nemad on mures telekanali pärast. Meie keskendume sulle.
Mida arvab Ameerika Alex Levy suhtumisest Mitch Kessleri allakäiku?
Issand.
Inimesed tahavad teada, mida sa teadsid ja mida mitte.
Me hakkame sinu järelavaldust lihvima.
Esimene avaldus oli Mitchile liigselt kaasatundev.
Ma tean, et olite lähedased,
aga ole ettevaatlik.
Vabandust.
Ma ütlesin, et tunnen puudust mehest, kelle kõrval ma istusin.
See on lihtsalt tõde.
Ma tundsin naistele kaasa ja olin kiskjalikust käitumisest tülgastatud.
Ma olen ajakirjanik, iga sõna pole vaja ette sööta.
Sa tead, et pole vaja ennast kaitsta, vaid sul avanes võimalus.
Jah, ma tean.
Meil on läbirääkimised pooleli. See võib meile hästi lõppeda.
Ma tean seda ka. Hea küll.
Me jagame komplektid välja
ja arutame viiekäigulist reaktsiooni,
mis järgmistel päevadel käivitub.
Ennekõike ülehomsel üritusel.
See on halvim ajastus.
Alex.
Palun vabandust.
Tere.
Nii hea meel on su nägu näha.
Issand, kui tore üllatus. Tere, kullake.
Polnud vaja koolist ära tulla, et mind näha.
Tegelikult tulime klassiga linna näidendit vaatama.
Olgu peale.
Aga ema, mul on väga kahju.
Ma ei suuda seda uskuda. Äkki ei taha uskuda, aga...
Ma tean. - Olen teda terve elu tundnud.
Ma tean. See on jube.
Mul on väga kahju.
Issand. Kas sa ei võiks teatrisse mineku asemel minuga koju tulla?
Võime kaisutada ja midagi näksida ning Briti kokasaadet vaadata.
Või ükskõik mida, mis mind rõõmustaks.
Hei.
Tere.
Hei, paps. - Kuidas läheb, kullake?
See on suur uudis. Mul on väga kahju.
Ma saatsin sulle päev otsa sõnumeid.
Ma tean. See oli lihtsalt mu elu kõige halvem päev.
Ma olen nii väsinud ja koosolek alles kestab veel.
Al, ma võin siia jääda ja võiksin...
Ma tahtsin Lizzy koos sõpradega enne teatrit sööma viia...
Ei, minge pealegi. Mul läheb siin terve õhtu.
Siis pean magama minema
ja kell pool neli tõusma, ikka uuesti ja uuesti.
Minge ja elage oma elu. Kõik jätab hea mulje.
Olgu. Aga saada enne magamaminekut sõnum.
Hästi. - Ma tulen reedel ürituseks tagasi.
Jah.
Kõik on hästi. Me saame sellest üle.
Jah. - Ma armastan sind.
Mina sind ka nii väga.
Head õhtut. - Naudi teatrit.
Head õhtut.
Hei. - Ei, ma ei saa.
Olgu.
Mine, Jase.
Tšau, Al.
Aitäh.
Kullake, kui meeldiv üllatus. Just õhtusöögi ajaks.
Ema, Hal on sõltlane. Ta on bipolaarne ja sõltlane.
Bradley, ära ole alati nii dramaatiline.
Tule ja istu maha. Sööme õhtust. Hal, pane muusika tagasi.
Hal.
Võta mind nüüd kuulda, ema.
Kas sa oled tige video pärast, kus sa poissi sõimad?
Suva sellest videost. Ja ta polnud poiss.
Ära vaheta teemat. Hal on sõltlane ja vajab abi.
Ta pole sõltlane. Tal oli raske periood.
Ema, ta on sõltlane.
Kuulge... Jah, ma olen sõltlane, ema.
Sinu video oli lahe. - Aitäh.
Tal hakkas parem.
Ta polnud seal kahte nädalatki.
Sa tõid ta koju, et mitte üksi olla.
Pole tõsi. - Natuke on küll, ema.
Tead, kui raske oli teda sinna sokutada?
Ja kui palju see maksis?
Palun hakkame... - Kuule, Brad.
Ma maksan tagasi.
Pole vaja tagasi maksta.
Mul on vaja, et sul hakkaks parem ja oleksid terve.
Kas sa kujutad ette, kui palju otsuseid ma olen teinud,
et sinu eest hoolitseda? - Bradley, lõpeta.
Kui palju suhteid ja töökohti kaotasin?
Sa rikud õhtusöögi ära!
Jeesus.
Ma lähen avama.
Lihtsalt... iga kord.
Jah? - Bradley Jackson. Leidsin üles.
Mida?
Kas saan aidata?
Hannah Shoenfeld, "Hommiku-TV" külaliste otsija.
Sinu videot on üle miljoni korra vaadatud.
Mida ma teha saan?
Me tahame sinuga intervjuu teha ja küsida, miks video sedasi levib.
See läks inimestele korda. Sa oleksid homses saates.
Lennuk väljub 90 minuti pärast. Me peaksime minema.
Pea nüüd kinni. "Hommiku-TV"?
See, kus on Alex Levy ja Mitch Ke... See Alex Levy saade?
See "Hommiku-TV"?
Jah. Alex teeb intervjuu.
Mida? Ainult seepärast, et lasin meeleavaldusel auru välja?
Sinu sõnad kõnetasid Ameerikat.
Ma ei...
Bradley, selles videos kumab läbi, kes sa tegelikult oled.
Seda märgati ja tahetakse veel.
Kuidas sa mind mu ema majast üles leidsid?
Me oleme "Hommiku-TV". Me suudame kõike.
Tegin kõike õigesti.
Kolm aastat olen nende käske täitnud.
Nad ei tea, mida minuga teha.
Ja nad saadavad meid seda "Gilmore'i tüdrukut" muusikali vaatama?
Kas uued ideed on otsa saanud? - Ära tee nägu,
et sa ei teadnud, mis juhtub.
Miks ma ajakirjandust õppisin?
Mis mõtet on politoloogia doktorikraadil?
Kas Gabe kuuleb seda igal õhtul?
Miks mind palgati, kui ma ankruks ei saa?
Mu sein on Mitchi täis. - Jumal hoidku,
et "Hommiku-TV-s" poleks tõsist mustanahalist ankrut.
Ma olen kohustuslik must kutt.
Sul on paremad šansid.
Mul lastakse trikke teha
ja vaadata Gilmore'i tüdrukuid keskklassi raskustest laulmas.
Valged idikad söövad samas kallist toitu
ja arutavad, kuidas mind eirata.
Mis kuradi nimi see Lorelai on?
Ma viin teid asjaga kurssi.
Mõistagi on antud olukorras
Alexi väljavahetamine tagaplaanile jäänud.
Meil on tähtsamatki teha.
Täpselt. Aga tahtsin olukorda tutvustada
ja öelda, mis seis on. - Aitäh.
Äkki annab see kõik Alexile uut hoogu.
Täna oli ta... päris kõrge tase. - Jah.
Kui ta oma käe otse kaamerasse sirutab
ja Ameerikaga ühise keele leiab, siis on ta hiilgav.
Nõus. Aga ta on viis aastat lahjalt hiilanud.
Reitingud kajastavad seda. Ma ei tea.
Äkki on tal igav või edust tüdimus.
Vahet pole. Nüüd aga kaks korraga.
Me leiame uue abielu, millesse Ameerika armuda saab.
See on päris põnev. - Tore kuulda.
Peame "Sinu päeva" edestama.
Uudistetoimetus ei tohi lööki saada.
Üleriiklikud kanalid peavad praegu kõiki lööke vältima.
Tegelikult on naljakas,
kuidas kogu telekanalite maailm
võib mõne aasta pärast üle kaljuserva kukkuda.
Lihtsalt karplauhti ja tuled surnuks.
Kui me midagi uut ei leiuta.
Kui midagi ei muutu, ostab mõni tehnoloogiafirma meid ära.
Ma ei tea.
Olgu omanik kes tahes,
usaldusväärset kvaliteetajakirjandust on alati vaja.
Hirmsad uudised jõuavad ööpäevaringselt inimestele otse peopessa.
Just sellisel viisil ja selles toonis, nagu neile meeldib.
Uudised on hirmsad,
aga inimkond on neist sõltuvuses ja see masendab tervet maailma.
Seepärast pole televisioonis praegu vaja
mitte mingeid uudiseid ega putsis ajakirjandust.
Vaid meelelahutust. Täpselt nagu masu ajal,
kui vaadati Fred Astaire'i ja Ginger Rogersit
keset luksust tantsimas, et unelmates elada.
Unelmad on hädavajalikud.
Masendunud inimesed vajavad pääseteed.
Kui kaua telekanal teie arust Alexi ja Mitchi seksuaalsel keemial seilas?
Inimesed tahtsid neis ema-isa näha,
aga kõik vajavad õrritamist
ja kaassaatejuhtide vahel on alati mingi sõnatu seksuaalne fantaasia, eks?
Ma saan aru.
Alex on nüüd nagu Mitchi lesk.
Ta ei saa seda pakkuda ja ma tean, et ta on sinu tüdruk,
aga keegi ei taha näha, kuidas leske kepitakse.
Jah.
Jah, maailm on kalk.
Selline see maailm lihtsalt on.
Jah. - Jah.
Hästi.
Olgu.
Aitäh.
Issand jumal.
Kessler ja Alex Levy
juhatasid saadet koos 15 aastat.
Neid austati nii väga,
et maailma ajakirjanikud ei tea,
kes suudaks asendada hommikutelevisiooni papsi.
Keri perse, New York.
Ole nüüd.
ORKAAN MARIA
HOMMIKU-TV ORKAAN KATRINAST
MITCHI MOBIIL
EKSKLUSIIVNE INTERVJUU PRESIDENT BARACK OBAMA
Palun tooge auto ette.
Hästi.
Ma lähen varem tööle.
Issand.
ALUSTA PÄEVA KOOS OMA PEREGA HOMMIKU-TV
Nii tore, et tulid.
Mina olen Mia Jordan, sinu lõigu produtsent.
Bradley. Väga meeldiv.
Kas sa midagi süüa tahad?
Ei hooli. Sina hakkad siis mulle kõrva sosistama, et ma ei pudrutaks.
Sa oled proff. Ma pole mures.
Muide, kas sa oled "Hommiku-TV" stuudios käinud?
Ei, aga olen 15 aastat teles olnud.
Vau. - See on tuttav värk.
Anna, see on Bradley. - Tere. Väga meeldiv.
Stuudiod on ühe vitsaga löödud.
Adrenaliinilaks, uskumatu intelligentsus, meeleheitlik auahnus, hiiglaslikud egod.
Ringiratast, et kuulda...
Palun lõpetage. Laske mul rahus olla.
Ma tahan seda vaadata.
Aga kannatavad inimesed! Ja see on kurnav! Ma olen omadega läbi!
Ma ei usu mitte eluilmaski, et ta ei teadnud, et keegi filmib.
Raske öelda. - On või?
Vahet pole. Lugu pole sellest.
Loo saab kahest miljonist meeldimisest.
See tabas närvi, inimesed tahavad seda uskuda.
Inimesed on idioodid. Õigus? Viimasel ajal me muud polegi tõestanud.
Ma tean, et sul on väga raske olnud.
Mis mõttes? Kas ma olen väsinud näoga?
Ei. Sa näed hea välja. Aga sa ei pea...
Kas ma paistan väsinud? - Ei. Ausõna.
Sa ei näe väsinud välja. Ela tänane päev üle.
Tee üks meeldiv intervjuu, mis Ameerikat rõõmustaks.
Ma olen mures. Ela need päevad üle.
Too mulle sellerimahla.
Muidugi.
Issand, kui tigedaks teeb.
Persse.
Olgu.
Mu ei uskunud mitte ainsatki sõna.
Olgu.
Valmis? - Jah, mina olen valmis.
Tore.
Sina istud siia.
Aitäh.
Paus 30 sekundit.
Hea küll.
Hei. - Tere.
Mul on väga kahju. - 20 sekundit.
Miks?
Eilse pärast. See oli sulle kindlasti keeruline.
Sest töötasite nii kaua koos. - Ei ole hullu.
Olgu.
Viis, neli, kolm...
Kaamera liikuma. Saatejuhile.
Eile juhtus midagi ebatavalist
Lääne-Virginias kivisöekaevanduse meeleavaldusel.
Ärritunud meeleavaldaja lõi pikali kohaliku reporteri operaatori.
Vaatame.
Mitu tuhat perekonda on perseli käinud! Suur ratas käib ringiratast.
Liberaalid trahvivad, konservatiivid eemaldavad trahve.
Ja nad jäävadki sõdima, see käib ringiratast.
Sest nad tahavad omaenda möla kuulda.
Igaüks tahab õigel teel olla ja võita.
Muu neid ei huvita. Aga kannatavad inimesed!
Ja see on kurnav! Ma olen omadega läbi!
Issand. Hea küll.
Minuga on Bradley Jackson Lääne-Virginia SENN-ist.
Tere tulemast, Bradley Jackson.
Tere. Suur aitäh kutsumast.
Täna paistad sa palju rahulikum.
Siin on palju toredam kui kivisöekaevanduse meeleavaldusel.
Mis sel päeval juhtus? Ja miks sa olid nii kurnatud?
Elu kui selline ongi lihtsalt kurnav.
Aga meie, ajakirjanikud, näeme, kuidas maailmas asjad käivad,
ja mõnikord tahaks lihtsalt inimesi harida,
et nad oma ideedega ümber palava pudru ei käiks.
See on nii nörritav ja kurb.
Tõsijutt.
Meid kui reportereid on õpetatud, et me kunagi emotsioone mängu ei paneks.
Mis eile juhtus, et sa selle piiri ületasid?
Ma ei teadnud, et mind filmitakse.
Ma valmistusin reportaažiks ja keegi lõi mu operaatori pikali.
Kui ma nägin teda maas koperdamas,
tekkis tahtmine süüdlane ette võtta ja seda ma tegingi.
Sa tead kivisöest kummaliselt palju.
Alex, jää viisakaks.
Jah, tean tõepoolest.
Ma olen kaevandustest palju lugusid teinud
ja minu arust on tähtis sellest teemast palju teada,
eriti kui selle pärast lausa kakeldakse.
Jah, Ameerika on selle sõnumiga ilmselgelt samastunud.
Miks see nii läks?
Ma arvan, et Ameerika on tüdinenud Twitteri-sõdadest.
See on harimatu ja aitab Ameerikat lollimaks muuta.
Parteid on loonud hea ja halva tiiva oma huvidele mõeldes.
Kui keegi on kurjamiks tehtud, siis ongi ainus võimalus temaga sõdida.
Ma tean, et sa töötad konservatiivses uudistekanalis.
Kelle poolt sa selles vaidluses isiklikult oled?
Inimeste poolt.
Mida see tähendab?
Ma näen mõlemat poolt.
Aga juhid peavad otsuseid langetama.
Kui kõigile kaasa tunda, siis ei sünni ka tegusid.
Teine kaamera.
Mida sa presidendina teeksid?
Noh... - Avaksid või sulgeksid kaevanduse?
Mina edastan vaid Ameerikale uudiseid.
Muud pole ma kunagi teha tahtnud.
Sa oled vana kooli reporter.
Enda arust küll, jah. Tõde on mulle tähtis.
Mida arvad sa sellest, et reporterite püha põhimõte
on mitte lasta lugudel neid puudutada?
Issand. Alex, mida sa teed? Lõpeta.
Ma arvan, et olen sellega nõus.
Aga ometi on see lugu nüüd sinust.
Raisk.
Nagu ma juba ütlesin, siis ma ei teadnud filmimisest.
See polnud minu otsesaate osa.
Kindlasti on küünilisi inimesi,
kelle arust oli see täielikult lavastatud.
Mis eesmärgiga?
Sa oled siin.
Minu arust on enamuses mitteküünilised inimesed,
kes usuvad, et uudised muutuvad.
Ja uudised muutuvad, sest nende edastajad,
kes peaksid olema ausad ja kõlbelised ja usaldusväärsed,
on juba päris mitmel puhul osutunud valetajateks.
Ja seetõttu tahavad inimesed, et ajakirjandus oleks läbipaistvam.
Nad tahavad näha inimest fassaadi taga.
Nad tahavad uskuda, et see, kes neile maailma kohta tõtt räägib,
on aus inimene.
Nagu sina.
Jah. Tõde on tõesti see, mille poole me kõik püüdleme.
Jah, on tõesti.
Aitäh tulemast, Bradley Jackson.
Suur tänu. - Aga palun.
Me jätkame kohe üllatava saladusega D-vitamiini kohta.
Ja välja. - Läheme pausile.
Läbi. Paus kaks minutit.
Sa oled hea. - Aitäh.
Edu sulle Virginia metsade vahel.
Aitäh.
See oli tore. - Jah?
Jah. - Olgu.
Sa olid vägev. - Aitäh. Tänan teid.
Hästi tehtud.
Nägemist.
Jah? Olgu peale.
Kuradi raisakotkad.
Pagan võtaks.
Kes iganes sa oled, kao välja, enne kui kuuli saad.
Keri perse, Mitch. Mina olen.
Raisk.
Alex?
Keegi ei tohi mind näha, väljusin keset metsa
su maja taga.
Sa tulid mind vaatama. - Ei.
Ma tulin sulle ütlema, et olen sinu peale nii tige.
Ma ei saa sellest kunagi üle.
Sa jätsid mu maha.
Sa jätsid mind "Hommiku-TV-sse" üksinda maha.
Sest pidid Paige'i petma
ja lahutada ei saanud, et mitte imagot määrida.
Tere, pada, saa tuttavaks katlaga.
Kuidas sa minu peale vihane oled? - Sa oled lollakas.
Sa arvad, et oled vihane... - Tule kallale.
Arvad, et ma olen seepärast vihane? Idikas.
Ma olen vihane, sest sa oled egoist ja ennastimetlev sitapea.
Ja sinu ringitõmbamine keeras mulle.
Ma kaotan nüüd kõik, Mitch. Mingeid garantiisid pole. Null.
Meie täht rajanes keemial, aga sa lasid selle õhku.
Ja miks? Miks sa seda tegid?
Kindlasti on miljon naist,
kes sul rõõmuga lahti imeks
ja kes saate juures ei tööta.
See pole minu süü. - Jäta.
Kõik osapooled olid nõus. - Mitch, sa oled ajukääbik.
Sa oled armukade me mineviku pärast.
Sinu kuradi ego. Issand, Mitch. - Sest meie vahel oli midagi.
Sinu kuradi ego.
Kas sa tõesti arvad, et minust kaks korda ülekäimine
oli mulle nii tähtis, et ma olen nüüd pahane?
Sa oled nii loll. Issand.
Sinu temp varastas minult mu elu.
Sa jätsid mind metsa hundikarja juurde.
Ma elan väga imelikku elu, Mitch, ja olen kõigist ära lõigatud.
Ma loobusin selle saate nimel kõigest. Lootusest normaalselt elada.
Ja sina jätad mind nüüd sellest ilma.
Kõigest. Mulle ei jää mitte midagi. Mulle ei jää mitte kedagi.
Sa oled mu partner. 15 aastat olime koos eetris.
Ja sa oled mu ainus tõeline kaaslane, kes tundis mu elu läbi ja lõhki.
Sest see on ka sinu elu.
Anna andeks.
Seda elu ei saa me iial tagasi.
Sa pole mu abikaasa
või mu armuke ega ka pereliige.
Sa ei saa nüüd ka sõber olla.
Miks mitte?
Sest sa käitusid valesti!
Alex, sa tundsid neid inimesi ja tead, et ma ei keelitanud kedagi.
See on Weinsteini süü.
Palun ära räägi rumalusi.
Issand, Alex. Ma ei teinud mitte midagi valesti.
Mis su telekaga juhtus?
Läksime raksu.
Kahju, et sa selline mölakas oled.
Minul ka.
Sinu asemel ma neid sõnu koos ei kasutaks.
Ma pean ära minema.
Ei, ma ei taha, et sa lähed.
Ma pean minema.
Ei, ma tahan, et sa jääd. - Ma pean minema. Ei.
Ma ei taha üksi olla.
Palun jää veel mõneks ajaks, Alex. See torm võib vaibuda.
See ei vaibu mitte kunagi. - Alex.
Alex, nad tahtsid su välja vahetada!
Mida?
Nad tulid rääkima, et "Sinu päeva" reiting on kannast näksamas.
Nad tahtsid midagi muuta.
Ma ei usu sind.
Sa püüad mu ajusid keppida.
Sa tahad mind endaga koos hävitada.
Ei! Ma tahan sind päästa.
Alex, ära mine. - Ma ei usu sind!
Jää siia! Mul on relv!
Tore! Kõmmuta terviseks!
Bradley Jackson kuuleb.
Mina olen Cory Ellison, telekanali UBA president.
Ma nägin teid "Hommiku-TV-s".
Kas te sooviksite tulla kohe
Archer Graysse dringile, et oma tulevikust rääkida?
Minu tulevikust?
Kas see on minu suur šanss?
See on ilmselt teie teha.